laion/Wikipedia-Exotic huggingface dataset:
אוזבקיסטן במשחקים האולימפיים לנוער

אוזבקיסטן משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האוזבקיסטנים 29 מדליות, מהן שש מדליות זהב. אוזבקיסטן משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי אוזבקיסטני במדליה במשחקי החורף. המשלחת הראשונה של אוזבקיסטן למשחקים האולימפיים לנוער הייתה לאולימפיאדת הנוער סינגפור. המשלחת כללה 21 ספורטאים שהתחרו בעשרה ענפי ספורט. המשלחת זכתה ב-7 מדליות. המשלחת הגיעה להישגים בענף האיגרוף, בה היא זכתה במדליית כסף (קטגוריית משקל מעורב נערים) ושתי מדליות ארד (קטגוריות משקל זבוב קל וכבד קל נערים), ובענף ההיאבקות, בה היא זכתה בשלוש מדליות ארד: נערים, סגנון יווני-רומי עד 85 ק"ג, נערים, סגנון חופשי עד 76 ק"ג ונערות, סגנון חופשי עד 52 ק"ג. כמו כן, זכתה המשלחת במדליית כסף בענף הג'ודו בתחרות הנערים עד 55 ק"ג. המשלחת הגיעה להישגים גם בענפי האתלטיקה עם עלייה למקצי הגמר בקפיצה משולשת, ובהרמת משקולות שם הגיעה למקום הרביעי בתחרות הנערים עד 69 ק"ג. המשלחת השתתפה בתחרויות בענפים התעמלות, טאקוונדו, טניס שולחן, קליעה ושחייה ללא הגעה להישגים משמעותיים. ב-15 באוקטובר 2010, הוועד האולימפי הבינלאומי הודיע כי בבדיקות של נורבק חאקולוב, שזכה במדליית כסף בענף היאבקות בתחרות בסגנון יווני-רומי עד 50 ק"ג התקבלה תוצאה חיובית עבור פורוסמיד. חאקולוב נפסל ונלקחה ממנו מדליית הכסף, אולם לא התקבלה החלטה האם לקדם בדירוג את יתר הספורטאים. המשלחת לאולימפיאדת הנוער נאנג'ינג מנתה 28 ספורטאים שהתחרו ב-11 ענפי ספורט והייתה המשלחת הגדולה ששלחה אוזבקיסטן עד כה. המשלחת זכתה בשמונה מדליות, מתוכן שתי מדליות זהב. ההישגיים הגבוהים ביותר נרשמו בענפים איגרוף, בה היא זכתה במדליית זהב (קטגוריית משקל מעורב נערים) ומדליית כסף (קטגוריית משקל זבוב קל נערים), והיאבקות, בה היא זכתה במדליית זהב בתחרות בסגנון יווני-רומי עד 50 ק"ג נערים. המשלחת הגיעה להישגים גם בענפים הרמת משקולות עם זכייה במדליית כסף וארד, טאקוונדו עם מדליית כסף בתחרות נערות מעל 63 ק"ג, ג'ודו עם מדליית ארד בתחרות נערים עד 66 ק"ג והתעמלות עם מדליית ארד בסוס סמוכות. המשלחת גם העפילה לגמרים בתחרויות בענף הקליעה. אוזבקיסטן השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאי יחיד שהשתתף בענף סקי אלפיני בהם לא הגיעה להישג משמעותי. אוזבקיסטן במשחקים האולימפיים אוזבקיסטן במשחקים הפאראלימפיים "IOC catches 2 wrestlers doping at Youth Olympics", AP, ‏15 October 2010
גילי איזיקוביץ

גילי איזיקוביץ (נולדה ב-29 במאי 1980) היא עיתונאית, כתבת ספרות ומבקרת קולנוע וטלוויזיה ב"הארץ". גילי איזיקוביץ היא הצעירה משלושה אחים. למדה בבית הספר תיכון "קציר" ברחובות. שירתה בצה"ל כקצינת חינוך. בוגרת תואר ראשון מהאוניברסיטה העברית בירושלים. בתחילת דרכה עבדה איזיקוביץ ככתבת במקומון "מעריב" בירושלים ולאחר מכן ככתבת מגזין ב"זמן תל אביב". החל משנת 2008 עובדת ב"הארץ". תחילה שימשה כתבת תקשורת של המוסף "גלריה". יצרה והגישה שני פודקאסטים יחד עם רותה קופפר בתאגיד השידור הישראלי. החל מיולי 2018 משדרת יחד עם ניב הדס פודקאסט בענייני תרבות באתר "הארץ". נשואה לרם מוסרי, שותף במשרד עורכי דין. השניים הורים לבת ולבן. פודקאסט המדריך, 12 בפברואר 2019 מידע על גילי איזיקוביץ בקטלוג הספרייה הלאומית גילי איזיקוביץ, ברשת החברתית פייסבוק מאמרי גילי איזיקוביץ, באתר "הארץ". ריאיון ל"המדריך לעולם התקשורת" של בית הספר לתקשורת, במרכז הבינתחומי הרצליה, באתר יוטיוב, 2013. פודקאסט המדריך המוגש על ידי גילי איזיקוביץ ורותה קופפר, 12 בפברואר 2019. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אולג ריבצ'יוק

אולג ריבצ'יוק (ברומנית: Oleg Reabciuk; נולד ב-16 בינואר 1998) הוא כדורגלן מולדובני המשחק בספרטק מוסקבה ובנבחרת מולדובה בעמדת המגן השמאלי. ריבצ'יוק נולד במולדובה וכשהיה בן 4 היגר עם משפחתו לפורטוגל. ריבצ'יוק התחיל את הקריירה שלו במחלקת הנוער של בלננסש ובגיל 18 הצטרף לזו של פורטו. בעונת 2016/2017 הגיע איתה לרבע גמר ליגת האלופות לנוער. בעונת 2017/2018 ריבצ'יוק הצטרף לקבוצת המילואים המשחקת בליגה השנייה בפורטוגל. בעונה זו ריבצ'יוק שיחק 15 משחקים וכבש 4 שערים. ב-12 ביולי 2019, ריבצ'יוק חתם בפאסוס די פריירה. ב-1 בינואר 2021, ריבצ'יוק, חתם באולימפיאקוס מליגת העל היוונית לארבע וחצי שנים. ב-7 באוגוסט 2023 ריבצ'יוק חתם בספרטק מוסקבה מליגת העל הרוסית. לזכותו של ריבצ'יוק שתי הופעות במדי נבחרת הנוער של מולדובה. ב-27 במרץ 2018 ריבצ'יוק ערך את הופעת הבכורה שלו בנבחרת הבוגרת בהפסד 1–2 לחוף השנהב. מדיה וקבצים בנושא אולג ריבצ'יוק בוויקישיתוף אולג ריבצ'יוק, באתר Transfermarkt אולג ריבצ'יוק, באתר Soccerway אולג ריבצ'יוק, באתר WorldFootball.net אולג ריבצ'יוק, באתר National Football Teams אולג ריבצ'יוק, באתר FootballDatabase.eu אולג ריבצ'יוק, באתר ESPN
ישיבת באר יצחק (קריית יערים)

ישיבת באר יצחק היא ישיבה גדולה חרדית-ספרדית השוכנת בקריית יערים (טלז סטון). הישיבה הוקמה על ידי איש העסקים החרדי ר' דוד דרויש בהוראת רבו הרב משה שפירא בשנת תשס"ב, ונקראה על שם אביו ר' יצחק דרויש. ראש הישיבה הוא הרב מנשה תופיק-אביעזרי, והרבנים שמעון אביעזרי, צמח פרץ, שלמה רביבו ומרדכי רוזנבלום משמשים כ-ר"מים ומגידי שיעור בתפקיד "משגיח קטן" משמשים הרבנים דוד מזרחי, מנחם שבדרון, ויחיאל פולאטוב. בחודש מאי 2014 דווח על 150 תלמידים הלומדים בישיבה. כיום מונה הישיבה למעלה מ-350 בחורים. בתחילת שנות ה-70 עלה הרעיון להעלות לארץ ישראל את ישיבת טלז מן העיר קליבלנד שבארצות הברית. נדבן יהודי בשם אירווינג סטון תרם את הכסף להקמת מבנה הישיבה המרשים על ראש הגבעה שבמרכז השטח, וסביבו הוקמו מבני המגורים לתלמידים ולמורים. התוכנית לא יצאה אל הפועל, ובמשך שנים רבות עמד רוב שלד המבנה כמעט ללא שימוש, בעוד רק חלקים קטנים ממנו שימשו את ישיבת "נווה ציון". במהלך שנת 2013 שופץ המבנה בתרומתו של ר' דוד דרויש. הוא נחנך ערב ראש השנה תשע"ד ותפילות ראש השנה התקיימו במבנה החדש. קריית יערים ישיבה גדולה פרטי הישיבה, באתר עולם התורה שיעורים ושיחות שנמסרו בישיבה, באתר קול הלשון סיבוב במה שנותר מישיבת טלז-סטון בקרית יערים האיר פני המזרח • פרויקט: עולם התורה הספרדי הישיבה החרדית שרוצה להפך לעיר, 28.02.2014
שפות גרמאניות מערביות

השפות הגרמאניות המערביות הן משפחת שפות המדוברות בעיקר במערב ומרכז אירופה. המשפחה היא הענף הגדול ביותר מבין שלושת ענפי השפות הגרמאניות הכוללות את השפות הגרמאניות הצפוניות והשפות הגרמאניות המזרחיות שנכחדו. השפות הגרמאניות עצמן באות ממשפחה גדולה יותר: השפות ההודו אירופאיות. השפה הנפוצה ביותר במשפחה היא אנגלית. קיימות שפות קריאוליות המבוססות על השפות הגרמאניות המערביות. רוב החוקרים מסכימים[דרוש מקור: חמקמילים] שאחרי שהשפות המזרח גרמאניות התפצלו (מה שקרה ככל הנראה במאה הראשונה או השנייה לפני הספירה), השפות הגרמאניות שנשארו (צפון מערב גרמאנית) התפצלו לארבעה ניבים: צפון גרמאני והניבים הגרמאניים המערביים: גרמאנית צפון ימית (אינגבאוני), התפתחה לסקסונית עתיקה ואנגלו פריזית, וזו התפתחה לפריזית ואנגלית. גרמאנית וסר ריין (איסטבאוניק), התפתחה לפרנקית, עוד שפות פרנקוניות כגון הולנדית, וכמה ניבים של גרמנית. גרמאנית אלבית (אירמוניק), התפתחה ליידיש, רוב הניבים של גרמנית, וכנראה גם ללמברגודית שנכחדה. הרבה חוקרים תוהים[דרוש מקור: חמקמילים] אם הייתה אי פעם שפה "פרוטו גרמאנית מערבית" (שפה שכל השפות הגרמאניות המערביות התפתחו ממנה), ואם לא הייתה כזו, נראה שהניבים שמהם התפתחו השפות הגרמאניות המערביות היו דומים והתפתחו מפרוטו גרמאנית (השפה שממנה כל השפות הגרמאניות באו), אך יש שמסכימים[דרוש מקור: חמקמילים] שהיא הייתה קיימת. אם פרוטו גרמאנית מערבית הייתה קיימת סביר שהיא דוברה בין המאה ה-2 ל-4 לספירה. עד המאה ה-2 הכתב הרוני (הכתב שהשבטים הגרמאניים כתבו איתו) של צפון גרמאנית ושל מערב גרמאנית היו כל כך דומים כך ש-"צפון מערב גרמאנית" כלל את שניהם, ואחר מכן צפון ומערבית גרמאנית התפצלו. במאות ה-4 וה-5 לספירה נדידת העמים התחילה, מה שבטח עזר לשפות להתרחק עוד יותר אחת מהשניה. מפאת הדמיון הרב בין השפות יש סיכוי רב שדוברים מהשפות הגרמאניות המערביות יכלו להבין אחד השני עד המאה ה-7 לספירה, אז התרחש השינוי בעיצורים בגרמנית עילית וגרם לניבים הגרמנים להתרחק משאר השפות הגרמאניות המערביות. שפות גרמאניות צפוניות   איסלנדית   פארואזית   נורווגית   שוודית   דנית שפות גרמאניות מערביות   סקוטית   אנגלית   פריזית   הולנדית   גרמנית תחתית   גרמנית ים צפוני/אינגביאוני אנגלי פריזי אנגלי אנגלית סקוטית יולה (נכחדה) פינגלית (נכחדה) פריזי פריזית מערבית פריזית מזרחית פריזית צפונית גרמנית תחתית/סקסונית תחתית גרמנית תחתית צפונית שלזוויגית הולשטיינית ווסטפלן איסטפלן ניבים בברנדנבורג פומרית פרוסית תחתית גרמנית תחתית הולדנית ווסר ריין/איסטאבוניק/נדרלנדית (הולנדית) הולנדית פלמית מערבית פלמית מזרחית זילנדית ניב הולנדי ברבנתנית הולנדית מזרחית לימבורגית אפריקאנס אלבה/אירומנית/גרמנית עילית (גרמנית) גרמנית אלמאנית (כולל שווייצרית) סוובית אסטרו-בוורי פרנקונית מזרחית פרנקונית דרומית פרנקונית ריין (כולל הסית) הניב הריפוארי ת'ורנגית גרמנית סקסונית עילית לוקסמברגית סילינית לומברגית (נכחדה) פרוסית עילית יידיש (שפה מבוססת על ניבים מזרחיים של גרמנית) מדיה וקבצים בנושא שפות גרמאניות מערביות בוויקישיתוף שפות גרמאניות מערביות, באתר אנציקלופדיה בריטניקה (באנגלית)
יחסי גינאה המשוונית – ישראל

בין מדינת ישראל וגינאה המשוונית מתקיימים יחסים דיפלומטיים רשמיים. עם הכרזת עצמאות גינאה המשוונית, בשנת 1968, כוננו קשרים דיפלומטיים עם ישראל, שבניסיון להתמודד עם השפעותיו של החרם הערבי, פעלה לייסד יחסים דיפלומטיים עם מדינות אפריקה שמדרום לסהרה. לאחר מלחמת יום הכיפורים ניתקה גינאה המשוונית את יחסיה עם ישראל בעקבות החרם על ישראל של רבות ממדינות אפריקה לאחר המלחמה. בינואר 1994 חודשו היחסים הדיפלומטיים בין המדינות, ולישראל יש שגריר שאינו תושב, בשגרירות ישראל שביאונדה, קמרון, המופקד על היחסים עם גינאה המשוונית. בשיתוף פעולה גרמני-ישראלי מופעל בית חולים בעיר הגדולה במדינה, באטה, ובין עובדיו ישראלים. בחודש אוגוסט 2019 הגיש השגריר הראשון בישראל של גינאה המשוונית השגריר הוד מעלתו לוסיאנו נוקוגו נדונג אייקדה כתב אמנה לנשיא ריבלין. השגרירות החדשה ממוקמת בהרצליה פיתוח. ב-19 בפברואר 2021 הודיע נשיא גינאה המשוונית, תאודורו אוביאנג נגמה מבאסוגו לראש ממשלת ישראל, בנימין נתניהו, שמדינתו תעביר את שגרירותה לירושלים. בעקבות סדרת פיצוצים בבאטה (אנ') במרץ באותה שנה שגבתה קורבנות רבים, ישראל נענתה לבקשת הממשל המקומי ושלחה משלחת סיוע למקום. המשלחת שהתה בבאטה כשבוע וכללה כ-70 איש, רובם אנשי חיל הרפואה ופיקוד העורף, שטיפלו בכ-700 חולים בשלושת בתי החולים בעיר ועזרו בטיפול בשטחים שנפגעו מהפיצוץ. ב-11 ביולי 2021 הגיע סגן נשיא גינאה המשוונית, תאודורו נגמה אוביאנג לביקור בישראל. מדיה וקבצים בנושא יחסי גינאה המשוונית – ישראל בוויקישיתוף שגרירות גינאה המשוונית בישראל איתי מק, הנשיא סכיזופרן ופרנואיד. איזו הזדמנות לישראל!, באתר הארץ, 31 ביולי 2024 Israel's Diplomatic Missions Abroad: Status of relations באתר משרד החוץ אגף אפריקה באתר משרד החוץ http://mfa.gov.il/MFAHEB/ConsularService/CountryInfo/Pages/countryinfo_equatorialguinea.aspx UK Ambassador to Israel Delivers Credentials, באתר שגרירויות ישראל של משרד החוץ, ‏7 באוגוסט 2019 אריאל כהנא, מדינה נוספת הודיעה שתעביר את שגרירותה לי-ם, באתר ישראל היום, ‏19 בפברואר 2021 לילך שובל, ישראל נערכת לשגר משלחת סיוע לגיניאה המשוונית, באתר ישראל היום, 9 במרץ 2021 מערכת אתר צה"ל, משלחת הסיוע של צה"ל ומשרדי הבריאות והחוץ סיימה את משימתה בגינאה המשוונית, באתר צה"ל, 19 במרץ 2021 עדו בן פורת, אורח בישראל: סגן נשיא גינאה המשוונית, באתר ערוץ 7, 11 ביולי 2021
סרנה גורדון

סרנה גורדון (באנגלית: Serena Gordon; נולדה ב-3 בספטמבר 1963) היא שחקנית אנגלייה. היא הופיעה בין השאר בדמות אמנדה פרוסר בדרמה המשטרתית "The Bill", ובתפקיד קרוליין בסרט ג'יימס בונד "גולדן איי". גורדון נולדה בלונדון, ליועץ הנדל"ן סטרת'רן גורדון ולשופטת השלום ניקולה מרי גורדון. היא למדה באקדמיה המלכותית לאמנות הדרמה (RADA) באותה שנה יחד עם ג'יין הורוקס, והשתיים היו לחברות טובות. אחרי הלימודים הן היו שותפות לדירה בבייזווטר וחגגו את יום הולדת השלושים במסיבה בגראוצו' קלאב. בשנת 2011 נפרדה גורדון מבעלה טים לורנס. השניים מנהלים יחד את הסניף הבריטי של מכון הופמן, המציג תוכנית פסיכולוגית שייסד בוב הופמן ב-1967. לבני הזוג יש שני בנים. ב-2013 התחתנה גורדון עם אדם דאגלס, סוחר בספרים עתיקים, בארונדל שבמערב סאסקס. סרנה גורדון, במסד הנתונים הקולנועיים IMDb (באנגלית) סרנה גורדון, באתר AllMovie (באנגלית) סרנה גורדון, במסד הנתונים הקולנועיים KinoPoisk (ברוסית) סרנה גורדון, באתר MusicBrainz (באנגלית) "How we met: Serena Gordon and Jane Horrocks". The Independent. 15 בספטמבר 1996. {{cite news}}: (עזרה)
דף נתונים

דף נתונים, גיליון נתונים או מפרט הוא מסמך המציג מוצר מסוים ואת נתוני המוצר, לרוב בצורה מדויקת או מספרית. בדרך כלל דף הנתונים של מוצר מסופק על ידי היצרן, ובמידת הצורך מתורגם על ידי היבואן. דף נתונים מתחיל בהקדמה קצרה אודות המוצר ויתרונותיו, המחשה ויזואלית של המוצר באמצעות צילום, תרשים, או סימון מוסכם, בהתאם למקובל בתחום המקצועי שאליו משתייך המוצר המתואר. לעיתים כולל דף הנתונים גם דוגמה פשוטה לשימוש במוצר, בין אם בתרשים או קוד מקור (בהתאם לסוג המוצר). בהתאם למטרה הספציפית, דף נתונים יכול לציין פרמטרים המתארים את המוצר, את עמידתו בתקנים, וערכים מספריים חשובים. כל ערך מספרי יכול להיות ערך ממוצע, ערך טיפוסי, טווח ערכים, טווח שגיאה וחריגה, ערך נומינלי ועוד. סוג ומקור הנתונים בדרך כלל מצוין גם הוא בדפי נתונים. שם היצרן או הספק, לוגו, פרטי קשר שם המוצר, כינוי, מספר קטלוגי המחשה ויזואלית של המוצר (צילום או תרשים) תיאור קצר של המוצר ויתרונותיו דוגמאות לשימושים במוצר תקנים בהם עומד המוצר מאפיינים מספריים של המוצר בהתאם לתחום אליו משתייך המוצר (דוגמה: מהירות או טמפרטורה) תנאים נדרשים לשימוש במוצר (דוגמה: אספקת חשמל, רישיון שימוש) דף נתונים אלקטרוני הוא סוג של קובץ מחשב המכיל בצורה מסודרת את המאפינים של מוצר מסוים. פורמט הקובץ מאפשר למידע אודות המוצר המתואר להיות מעובד על ידי מכונות ומחשבים. צורה זו של דף נתונים יכולה להקל על איתור מוצרים, איסוף מידע, תצוגה, עיצוב, בדיקות, התממשקות, אימות ועוד. דוגמאות לקבצים כאלו הם קובצי CANopen ו-SensorML. השימוש העיקרי בדף נתונים של מוצר הוא על מנת לבחון האם מוצר זה מתאים ליעודו, ומה משתמע מהשימוש בו. כאשר למוצר מסוים קיימים מספר דגמים, דף הנתונים מפרט את ההבדלים בין הדגמים ומאפשר את בחירת הדגם המתאים. בנוסף, דפי נתונים של מוצרים דומים או מקבילים מאפשר להשוות בין המוצרים לשם בחירה באיזה מהם להשתמש.  בתחום כלי הרכב, דף נתונים יכול לתאר תכונות, מפרטים, נתונים הנדסיים, טכניים אודותיו. דף נתונים שכזה יכול להכיל מידות, משקל, צריכת דלק, מנוע, טווח נסיעה, יכולת גרירה, תכונות בטיחות, אביזרים, אחריות, וכו'. בתחום החומרים, גיליון בטיחות חומרים הוא סוג של דף נתונים המכיל מידע הנוגע למאפייניו של חומר מסוים. הוא נועד לספק לעובדים המתעסקים עם החומר ולכוחות חירום את הנהלים לטיפול או לעבודה עם חומר זה בצורה בטוח. עלון או ברושור – מציגים את המוצר בצורה יותר פרסומית ופחות מדויקת, והם מציגים פחות פרמטרים מדויקים, ויותר יתרונות של המוצר ומקרים בהם המוצרים מתאים לשימוש או שילוב. קטלוג – מכיל מגוון של מוצרים, לרוב הוא כולל פחות פרמטרים המתארים את המוצר, בהשוואה לדף נתונים. מדריך למשתמש – עוסק לרוב בתיאור של אופן השימוש במוצר. תיאור זה לרוב מגיע בהסברים שלב-אחר-שלב. לעיתים מדריכים למשתמש כוללים נספח בו מוצגים פרמטרים המאפיינים את המוצר, בצורה דומה לדף נתונים. מפרט דרישות – משמש לרוב את הצוות היוצר או מכין את המוצר, בטרם או במהלך הכנת המוצר, וייתכן שהוא מכיל נתונים אשר ישתנו או יבוטלו במהלך יצירת המוצר. לעומת דף נתונים, מפרט דרישות לרוב לא משמש לטובת בחירת המוצר על ידי לקוחות ואנשי מקצוע. עלון טכנולוגיה ניהול מחזור חיי מוצר מדיה וקבצים בנושא דף נתונים בוויקישיתוף
אריתריאה במשחקים האולימפיים לנוער

אריתריאה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האריתריאים שלושה מדליות, מהן מדליית זהב אחת. אריתריאה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי אריתריאי במדליה במשחקי החורף. המשלחת הראשונה של אריתריאה למשחקים האולימפיים לנוער הייתה לאולימפיאדת הנוער סינגפור. המשלחת כללה שבעה ספורטאים שהתחרו בשני ענפי ספורט והייתה המשלחת הגדולה ביותר שאריתריאה שלחה עד כה. המשלחת זכתה ב-2 מדליות, מתוכן מדליות זהב אחת. המשלחת הגיעה להישגים בענף האתלטיקה, בה היא זכתה במדליית זהב בריצת 3000 מטר נערים, מדליית ארד בריצת 3000 מטר נערות ומקום רביעי בריצת 1000 מטר נערים. המשלחת השתתפה גם בענף האופניים בה היא לא הגיעה להישגים משמעותיים והשתתפותה הייתה סמלית. המשלחת לאולימפיאדת הנוער נאנג'ינג מתנה שלושה ספורטאים שהתחרו בשני ענפי ספורט. בניגוד לאולימפיאדת הנוער סינגפור, המשלחת סיימה במקום העשירי בתחרות ריצת 3000 מטר נערות בענף האתלטיקה. בענף האופניים ההשתתפות הייתה סמלית. אריתריאה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאי יחיד שהשתתף בענף סקי אלפיני בהם הוא לא הצליח לסיים אף מקצה. אריתריאה במשחקים האולימפיים
אלכסנדרו אפוריאנו

אלכסנדרו אפוריאנו (ברומנית: Alexandru Epureanu; נולד ב-27 בספטמבר 1986) הוא כדורגלן עבר מולדובי ששיחק בעמדת הבלם. אפוריאנו התחיל את הקריירה שלו בקבוצת הילדים של הוברלה אוז'הורוד ובגיל 12 הצטרף למחלקת הנוער של זימברו קישינב. בעונת 2002/2003 אפוריאנו ערך את הופעת הבכורה שלו בקבוצה הבוגרת. עונה לאחר מכן, הוא כבש את שער הבכורה שלו בקריירה. בקיץ 2004 אפוריאנו חתם בשריף טירספול בה שיחק שנתיים וחצי, וזכה בשתי אליפויות. בינואר 2007 אפוריאנו חתם בפ.צ. מוסקבה מליגת העל הרוסית תמורת 700 אלף אירו. ב-26 בנובמבר 2009 זכה בתואר "מאסטר הספורט של רוסיה". עם תום עונת 2009, הוא חתם לארבע עונות בדינמו מוסקבה תמורת 2.5 מיליון אירו. ב-14 ביולי 2012 אפוריאנו הושאל לקריליה סובטוב סמרה לחצי עונה. בקיץ 2013 הושאל לאנז'י מחצ'קלה. בינואר 2014 רכשה אנז'י את כרטיס השחקן של אפוריאנו, שחתם במועדון לשש עונות. ב-2 ביולי 2014 חתם באיסטנבול בשאקשהיר מליגת העל הטורקית. ב-7 באוקטובר 2006 אפוריאנו ערך את הופעת הבכורה שלו בנבחרת מולדובה בתיקו 2-2 נגד בוסניה והרצגובינה. ב-24 במרץ 2007 אפוריאנו הבקיע את שער הבכורה שלו בנבחרת בתיקו 1-1 נגד מלטה. אפוריאנו הוא שיאן ההופעות של הנבחרת כל הזמנים עם 100 הופעות בינלאומיות ולזכותו 7 שערים. שריף טירספול ליגת העל המולדבית: 2004/2005, 2005/2006 הגביע המולדובי: 2003, 2004, 2006 מדיה וקבצים בנושא אלכסנדרו אפוריאנו בוויקישיתוף אלכסנדרו אפוריאנו, באתר Transfermarkt אלכסנדרו אפוריאנו, באתר Soccerway אלכסנדרו אפוריאנו, באתר WorldFootball.net אלכסנדרו אפוריאנו, באתר National Football Teams אלכסנדרו אפוריאנו, באתר FootballDatabase.eu
דיוויזיית האבטחה ה-221 (ורמאכט)

דיוויזיית האבטחה ה-221 (בגרמנית: 221. Sicherungs-Division) הייתה דיוויזיית חיל רגלים של הורמאכט שלחמה במלחמת העולם השנייה. ב-26 באוגוסט 1939 הוקמה הדיוויזיה, והוהעמדה תחת פיקודו של יוהאן פלוגבייל. במהלך המערכה בפולין היא הייתה חלק מקבוצת ארמיות דרום, ובמהלך המערכה על צרפת לחמה הדיוויזיה כחלק מקבוצת ארמיות C. ב-15 במרץ 1941 שונה שמה של הדיוויזיה לדיוויזיית האבטחה ה-221. במהלך מבצע ברברוסה כבשה הדיוויזיה את העיר ביאליסטוק, ולאחר מכן ערכו חייליו פוגרום ביהודי העיר, ואף העלו באש את בית הכנסת יחד עם 700 יהודים שנאספו לתוכו ונשרפו חיים. בשנים שלאחר מכן הייתה מופקדת הדיוויזיה על אבטחת אזורי העורף בבלארוסיה, וחיילי הדיוויזיה היו מעורבים בפשעי מלחמה רבים נגד יהודים ופרטיזנים. במהלך מבצע בגרטיון הותקפה הדיוויזיה יחד עם שאר קבוצת ארמיות מרכז, וב-28 ביולי 1944 פורקה הדיוויזיה. יוהאן פלוגבייל (26 באוגוסט 1939–5 ביולי 1942) הוברט לנדל (5 ביולי 1942–1 באוגוסט 1943) קרל בוטגר (1 באוגוסט 1943–5 בספטמבר 1943) הוברט לנדל (5 בספטמבר 1943–מרץ 1944) בוגיסלב פון שוורין (מרץ 1944–28 ביולי 1944) הפוגרום ביהודי ביאליסטוק. הדיוויזיה ה-221 באתר lexikon-der-wehrmacht (בגרמנית) דיוויזיית האבטחה ה-221 באתר lexikon-der-wehrmacht (בגרמנית)
אפאצ'י (פירושונים)

האם התכוונתם ל... אפאצ'י – שבט של אינדיאנים באמריקה הצפונית AH-64 אפאצ'י – מסוק קרב מתוצרת חברת בואינג; נמצא בשימוש במדינות רבות בעולם, בהן גם ישראל נורת' אמריקן A-36 אפאצ'י – מטוס תקיפה אמריקאי ממלחמת העולם השנייה אפאצ'ים (תת תרבות) – כינוי לתת תרבות בעולם התחתון של פריז בתחילת המאה ה-20 קרן התוכנה אפאצ'י – מספקת "מטריית תמיכה" לפרויקטי קוד פתוח ובהם: Apache HTTP Server – התוכנה הנפוצה ביותר להפעלת שרת HTTP אפאצ'י טומקט – שרת HTTP המריץ Servlets אפאצ'י קסנדרה – בסיס נתונים מבוזר בקוד פתוח אפאצ'י ספארק – שלד תוכנה קוד פתוח מעל מערכת מבוזרת אפאצ'י (מוזיקה) – קטע כלי שהוקלט לראשונה בשנת 1960 והתפרסם בביצוע הצלליות אפאצ'י (ראפר) – אנתוני פיקס, ראפר אמריקאי משנות ה-90 APACHE II (אנ') – שיטת ניקוד רפואי (אנ') המשמשת בחדר מיון להערכת סיכוי ההישרדות של מטופל
אתיופיה במשחקים האולימפיים לנוער

אתיופיה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האריתריאים 21 מדליות, מהן שבעה מדליית זהב. כלל המדליות של אתיופיה הן בענף האתלטיקה במשחקים האולימפיים במקצועות הריצה בה היא מדורגת במקום הרביעי. היא מעולם לא השתתפה במשחקי החורף האולימפיים לנוער. המשלחת הראשונה של אתיופיה למשחקים האולימפיים לנוער הייתה לאולימפיאדת הנוער סינגפור. המשלחת כללה שבעה ספורטאים שהתחרו בשני ענפי ספורט. המשלחת זכתה ב-5 מדליות, מתוכן 2 מדליות זהב, בענף האתלטיקה. המשלחת זכתה בשתי מדליות זהב בריצת 1000 מטר נערים וריצת 1000 מטר נערות. בנוסף, היא זכתה בשלוש מדליות כסף בריצת 3000 מטר נערים, ריצת 2000 מטר מכשולים נערים וריצת 2000 מטר מכשולים נערות. המשלחת השתתפה גם בענף השחייה בה היא סיימה במקומות האחרונים והשתתפותה היא סמלית. המשלחת לאולימפיאדת הנוער נאנג'ינג מתנה 15 ספורטאים שהתחרו בענף האתלטיקה, והייתה המשלחת הגדולה ביותר שאתיופיה שלחה עד כה. המשלחת זכתה ב-8 מדליות, מתוכן 3 מדליות זהב. המשלחה זכתה במדליות זהב בריצת 3000 מטר נערים, ריצת 1500 מטר נערות וריצת 2000 מטר מכשולים נערים. המשלחת זכתה במדליות כסף בריצת 800 מטר נערות, ריצת 1500 מטר נערים וריצת 2000 מטר מכשולים נערות ובמדליות ארד בריצת 800 מטר נערים וריצת 3000 מטר נערות. בנוסף, המשלחת גם השתתפה בתחרות קפיצה משולשת נערות והטלת כידון נערים בהם היא לא הגיעה להישג משמעותי. אתיופיה במשחקים האולימפיים אתיופיה במשחקים הפאראלימפיים
אנדריי גורבונוב

אנדריי אלכסנדרוביץ' גורבונוב (בבלארוסית: Андрэй Аляксандравіч Гарбуноў; נולד ב-29 במאי 1983) הוא כדורגלן ערב בלארוסי ששיחק בעמדת השוער. גורבונוב התחיל את הקריירה שלו במחלקת הנוער של דניפר מוהילב. בשנת 2000 הושאל לוויינו ועונה לאחר מכן לספרטק שקלוב. מחזרתו בעונת 2002 גורבונוב שימש כשוער שני, עד שבעונת 2006 הפך לשוער הראשון של הקבוצה. לפני עונת 2008 גורבונוב חתם בדינמו מינסק. במינסק, מעמדו של גורבונוב לא היה יציב וביוני 2011 גורבונוב חתם בניימן הורדנה. בינואר 2012 גורבונוב חתם בבאטה בוריסוב. בבוריסוב, גורבונוב הפך לשוער הראשון של הקבוצה. בסיום העונה, גורבונוב נבחר לכדורגלן העונה בבלארוס. בינואר 2014 באטה צירפה לשירותיה את השוער סרגיי צ'רניק, ולגורבונוב נמסר כי הוא לא חלק מהתוכניות של הקבוצה. ב-1 באפריל 2014 שוחרר רשמית מהמועדון והפך לשחקן חופשי. ביולי 2014 גורבונוב חתם באטרומיטוס מליגת העל היוונית. גורבונוב התחיל כשוער שני, עד שבדצמבר 2014 הפך לשוער הראשון. במהלך עונת 2015/2016, גורבונוב איבד את מקומו בהרכב של אטרומיטוס, אך חזר אליו עונה לאחר מכן. ב-17 במאי 2017 פורסם כי גורבונוב יעזוב את קבוצה בסיום העונה. את עונת 2017/2018 גורבונוב התחיל ללא קבוצה ובינואר 2018 חזר לקדנציה שנייה בדינמו מינסק. בינואר 2021, גורבונוב הודיעעל פרישה מכדורגל. במרץ 2015 גורבונוב זומן לראשונה לסגל נבחרת בלארוס. ב-30 במרץ 2015 גורבונוב ערך את הופעת הבכורה שלו בנבחרת בתיקו 0-0 נגד גבון. באטה בוריסוב ליגת העל הבלארוסית: 2012, 2013 הסופר קאפ הבלארוסי: 2013 תארים אישיים כדורגלן העונה בבלארוס: 2012 אנדריי גורבונוב, באתר Transfermarkt אנדריי גורבונוב, באתר Soccerway אנדריי גורבונוב, באתר WorldFootball.net אנדריי גורבונוב, באתר National Football Teams אנדריי גורבונוב, באתר FootballDatabase.eu פרופיל המאמן, באתר Transfermarkt
בוטסואנה במשחקים האולימפיים לנוער

בוטסואנה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הבוטסואנים 2 מדליות כסף בענף האתלטיקה במשחקים האולימפיים. היא מעולם לא השתתפה במשחקי החורף האולימפיים לנוער. ההשתתפות של ספורטאי הנוער מבוטסואנה היא בעיקר סמלית. המשלחת הראשונה של בוטסואנה למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בשלושה ענפי ספורט. המשלחת השתתפה בתחרויות בענפים אתלטיקה, ג'ודו ושחייה בה היא סיימה במקומות האחרונים והשתתפותה הייתה סמלית. המשלחת לאולימפיאדת הנוער נאנג'ינג מתנה 8 ספורטאים שהתחרו בארבעה ענפי ספורט והייתה המשלחת הגדולה ביותר שבוטסואנה שלחה עד כה. המשלחת הגיעה להישג משמעותי בענף האתלטיקה עם זכייה בשתי מדליות כסף בריצת 200 מטר וריצת 400 מטר נערים. המשלחת סיימה במקומות האחרונים והשתתפה באופן סמלי בענפים בדמינטון, ג'ודו ושחייה. בוטסואנה במשחקים האולימפיים בוטסואנה במשחקים הפאראלימפיים